Jun 25, 2019 | 7:50 |
ബ്രിട്ടീഷ് മലയാളി ചാരിറ്റി ഫൗണ്ടേഷന്‍ സെപ്റ്റംബര്‍ 28ന് സാലിസ്ബറിയിലെ ആര്‍മി പാരച്യൂട്ട് അസോസിയേഷനില്‍ വച്ചു നടത്തുന്ന സ്‌കൈ ഡൈവിങ് ആവേശം കത്തിപ്പടരുന്നു. അപേക്ഷ സ്വീകരിക്കാനുള്ള അവസാന തീയതി ഈമാസം 30 ആണ്. തീയതി അടുത്തതോടെ നിരവധി പേരാണ് ആകാശച്ചാട്ടത്തിന് തയ്യാറായി എത്തുന്നത്. പുതിയ തലമുറക്കാരാണ് ഇത്തവണത്തെ ആകാശച്ചാട്ടത്തിലേക്ക് കൂടുതലായി വരുന്നത് എന്നതാണ് ഒരു പ്രത്യേകത. ഓരോരുത്തരും അവരുടേതായ രീതിയില്‍ ഫണ്ട് ശേഖരണവും ആരംഭിച്ചു കഴിഞ്ഞു.
നിലവില്‍ 24 പേരെയാണ് തെരഞ്ഞെടുത്തിരിക്കുന്നത്. നിരവധി അപേക്ഷകള്‍ ലഭിച്ചിട്ടുണ്ട്. നിങ്ങള്‍ക്ക് സ്‌കൈ ഡൈവിംഗിന്റെ ഭാഗമാകാന്‍ ആഗ്രഹം ഉണ്ടെങ്കില്‍ എത്രയും വേഗം [email protected] എന്ന ഇമെയില്‍ വിലാസത്തില്‍ അയക്കുക. തെരഞ്ഞെടുത്തവരില്‍ നിരവധി പേര്‍ വിര്‍ജിന്‍ മണി ലിങ്കുകള്‍ ക്രിയേറ്റ് ചെയ്ത് ഫണ്ട് ശേഖരണം ആരംഭിച്ചു കഴിഞ്ഞു. താല്‍പര്യമുള്ളവര്‍ക്ക് ഉടന്‍ തന്നെ അപേക്ഷകള്‍ അയച്ച് സ്‌കൈ ഡൈവിംഗിന്റെ ഭാഗമാകാവുന്നതാണ്.